নির্বাচন থেকে সরে দাঁড়ানোর ঘোষণা এমপি আয়েন উদ্দিনের
রাজশাহী-৩ আসনে স্বতন্ত্র প্রার্থী আয়েন উদ্দিন আসন্ন জাতীয় নির্বাচনে প্রতিদ্বন্দ্বিতা থেকে সরে দাঁড়ানোর ঘোষণা দিয়েছেন। দলীয় মনোনয়ন না পাওয়ায় স্বতন্ত্র প্রার্থী হয়েছিলেন তিনি।
শনিবার বিকেলে আয়েন উদ্দিন দ্য ডেইলি স্টারকে বলেন, 'আমি রোববার রিটার্নিং কর্মকর্তার কার্যালয় থেকে মনোনয়নপত্র প্রত্যাহার করব। আমার পক্ষে নৌকার বিরুদ্ধে নির্বাচন করা অসম্ভব।'
আয়েন উদ্দিন ২০১৪ সালের জাতীয় নির্বাচনে প্রথমবারের মতো এমপি হন। ২০১৮ সালের নির্বাচনে পুনরায় নির্বাচিত হন তিনি।
আয়েন বলেন, আমার আশা ছিল দলের হাইকমান্ড শেষ মুহূর্তে হলেও আমার আসনে মনোনয়নের সিদ্ধান্ত পুনর্বিবেচনা করবে। এ কারণে আমি স্বতন্ত্র প্রার্থী হয়েছিলাম।
মনোনয়নপত্র প্রত্যাহারের পেছনে অন্য কোনো কারণ থাকার কথা অস্বীকার করেন তিনি।
'আমি আমার নিজের দলের সিদ্ধান্তের বিরুদ্ধে যাতে পারি না। আমি এটা কখনো করিনি। আমি প্রার্থী হলে অনাকাঙ্ক্ষিত সংঘাত তৈরি হবে।'
তবে ভিন্ন কথা বলছেন পবা উপজেলা ও মোহনপুর উপজেলা নিয়ে গঠিত এই আসনের আওয়ামী লীগ নেতারা।
দলটির স্থানীয় চার জন নেতা দ্য ডেইলি স্টারকে বলেছেন, আয়েন উদ্দিনের প্রার্থিতা প্রত্যাহারের সিদ্ধান্তকে 'স্বস্তি' হিসেবে দেখছেন তারা।
আওয়ামী লীগের মোহনপুর উপজেলা শাখার সাধারণ সম্পাদক মফিজ উদ্দিন বলেন, গত সপ্তাহে আমরা সংঘাত এড়াতে তাকে সরে যাওয়ার পরামর্শ দিয়েছিলাম।

রাজশাহী-৩ আসনে স্বতন্ত্র প্রার্থী আয়েন উদ্দিন আসন্ন জাতীয় নির্বাচনে প্রতিদ্বন্দ্বিতা থেকে সরে দাঁড়ানোর ঘোষণা দিয়েছেন। দলীয় মনোনয়ন না পাওয়ায় স্বতন্ত্র প্রার্থী হয়েছিলেন তিনি।